### Resume

En privat lodsejer har anmodet om lokalplanen. Lokalplanområdet ligger i den vestlige del af [adresse], i nær tilknytning til [adresse] og [adresse]. Grunden udgør delområde 1 i lokalplan nr. 1264 Boligområde ved [adresse]. Tidligere lodsejer ønskede ikke at udvikle grunden. Derfor er delområde 1 i lokalplan nr. 1264 udlagt til eksisterende anvendelse som nedlagt landbrugsejendom. Udstykning til boliger inden for delområdet kræver, at der udarbejdes en ny lokalplan. Lokalplanen giver mulighed for opførelse af kompaktparceller eller op til 20 tæt-lav boliger.

### Sagsfremstilling

![](data:image/png;base64...)

Figur 1: Kort over lokalplanområdet

![](data:image/png;base64...)

Figur 2: Forslag til fremtidig udnyttelse af lokalplanområdet

Planens historik

Teknisk Udvalg besluttede på mødet den 21. juni 2022, pkt. nr. 148, at igangsætte udarbejdelsen af lokalplan nr. 1371.

Lokalplanens indhold

Lokalplanområdet ligger i den vestlige del af [adresse], mellem [adresse], [adresse] og [adresse], og udgør et areal på ca. 1,1 ha. Lokalplanområdet udgør delområde 1 i lokalplan nr. 1264 Boligområde ved [adresse]. Da lokalplan nr. 1264 blev vedtaget i 2019 ønskede daværende lodsejer ikke at udvikle jorden. Derfor blev det besluttet, at den eksisterende anvendelse fortsat skulle være gældende. Udstykning af delområdet til boliger kræver derfor en ny lokalplan. Den nye lodsejer har anmodet om igangsætning af en ny lokalplan for området.

Lokalplanområdet ligger i byzone. Der ligger en eksisterende gård på grunden, som har vejadgang fra [adresse]. Gården nedrives. Nord og vest for lokalplanområdet er der ved at blive opført ny tæt-lav boligbebyggelse. Øst for lokalplanområdet ligger et ældre tæt-lav boligområde. Lokalplanområdet har et relativt fladt terræn og adskillige store træer langs [adresse] der, hvis de bevares, kan være identitetsskabende for boligområdet.

Lokalplanområdet ligger inden for helhedsplanen for [adresse], der har til formål at skabe byudvikling i [adresse]. Lokalplanen giver mulighed for kompaktparceller eller ca. 20 tæt-lav boliger i form af dobbelthuse. Der gives mulighed for en mindstegrundstørrelse på 300 m2. De resterende 100 m2 til overholdelse af kommuneplanens mindstegrundstørrelse tillægges de fælles friarealer. Der gives mulighed for at etablere mindre grundstørrelser for at øge kvaliteten af de fælles friarealer og dermed skabe bedre forhold for fællesskabet.

Lokalplanen er i overensstemmelse med kommuneplanen.

Miljøvurdering

Forslag til lokalplan nr. 1371 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg, der har været i fordebat.

Høringsperioden for lokalplanen fastsættes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelse af offentligheden.

[adresse] er privatejet og ligger i byzone. En frafaldserklæring er derfor ikke nødvendig.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

[adresse] ligger i oplandet til Vejle, med god adgang til Isabella Lauridsen motorvejen. Der er gode muligheder for at cykle f.eks. til Vejle, ligesom der er gode bybusforbindelser. Byen har en friskole, som er udvidet i de seneste år. Lokalplanområdet indeholder i dag en nedlagt landbrugsbygning. Lokalplanen giver mulighed for fortætning at den eksisterende by, og øger dermed ikke arealforbruget. Der er potentiale for fjernvarme/lokalvarme i [adresse], og der arbejdes på etablering af dette.

Dette medvirker til at reducere lokalplanens forventede klimaaftryk.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for byrådet, at forslag til lokalplan nr. 1371 vedtages og offentliggøres i fire uger. |

### Beslutning

Anbefalet.